CELEX: 32012D0304
Language: sl
Date: 2012-06-11 00:00:00
Title: 2012/304/EU: Izvedbeni sklep Komisije z dne 11. junija 2012 o odobritvi laboratorijev na Hrvaškem in v Mehiki za izvajanje seroloških testov za nadzorovanje učinkovitosti cepiva proti steklini (notificirano pod dokumentarno številko C(2012) 3761)  Besedilo velja za EGP

13.6.2012   
            
            
               SL
            
            
               Uradni list Evropske unije
            
            
               L 152/50
            
         IZVEDBENI SKLEP KOMISIJE
   z dne 11. junija 2012
   o odobritvi laboratorijev na Hrvaškem in v Mehiki za izvajanje seroloških testov za nadzorovanje učinkovitosti cepiva proti steklini
   (notificirano pod dokumentarno številko C(2012) 3761)
   (Besedilo velja za EGP)
   (2012/304/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3(2) Odločbe,
   ob upoštevanju naslednjega:
   
               (1)
            
            
               Z Odločbo 2000/258/ES je bil laboratorij Agence nationale de sécurité sanitaire de l’alimentation, de l’environnement et du travail (v nadaljnjem besedilu: ANSES) iz Nancyja v Franciji (prej: Agence française de sécurité sanitaire des aliments, AFSSA) imenovan za posebni inštitut, pristojen za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini.
            
         
               (2)
            
            
               Navedena odločba določa tudi, da mora ANSES dokumentirati oceno laboratorijev v tretjih državah, ki so se prijavili za izvajanje seroloških testov za nadzorovanje učinkovitosti cepiva proti steklini.
            
         
               (3)
            
            
               Pristojni organ Hrvaške je vložil vlogo za odobritev laboratorija za steklino in splošno virologijo znotraj veterinarskega inštituta v navedeni tretji državi, ki bi izvajal takšne serološke teste. Navedeni vlogi je bilo priloženo pozitivno poročilo ANSES z dne 20. septembra 2011 o oceni navedenega laboratorija.
            
         
               (4)
            
            
               Pristojni organ v Mehiki je vložil vlogo za odobritev laboratorija v središču Centro Nacional de Servicios de Diagnóstico en Salud Animal v navedeni tretji državi, ki bi izvajal takšne serološke teste. Navedeni vlogi je bilo priloženo pozitivno poročilo ANSES z dne 20. septembra 2011 o oceni navedenega laboratorija.
            
         
               (5)
            
            
               Navedena laboratorija bi bilo zato treba odobriti za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V skladu s členom 3(2) Odločbe 2000/258/ES se za izvajanje seroloških testov za nadzorovanje učinkovitosti cepiva proti steklini pri psih, mačkah in belih dihurjih odobrijo naslednji laboratoriji:
   
               (a)
            
            
               
                           Croatian Veterinary Institute
                        
                     
                           Laboratory for rabies and general virology
                        
                     
                           Savska cesta 143
                        
                     
                           Zagreb 10000
                        
                     
                           Hrvaška;
                        
                     
         
               (b)
            
            
               
                           Centro Nacional de Servicios de Diagnóstico en Salud Animal
                        
                     
                           Km. 37.5 Carretera Federal México–Pachuca
                        
                     
                           55740 Tecámac
                        
                     
                           Mehika.
                        
                     
         Člen 2
   Ta sklep se uporablja od 1. julija 2012.
   Člen 3
   Ta sklep je naslovljen na države članice.
   
      V Bruslju, 11. junija 2012
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 79, 30.3.2000, str. 40.